**Nr. 5140/ 20.11.2024**

**Programul de burse pentru elevi de liceu și studenți**

**„Episcopul Ioachim Mareș”**

**2024-2025**

Episcopia Hușilor continuă și în anul școlar și universitar 2023-2023 programul de burse pentru elevi de liceu și studenți „Episcopul Ioachim Mareș”.

Părintele Episcop Ioachim a fost cel de-al 50-lea episcop al Hușilor, precum și primul păstor după reactivarea Episcopiei, în anul 1996.

Preasfințitul Ioachim s-a născut în anul 1927, în localitatea Măgirești, județul Bacău. A fost preot de mir, om cu o fină aplecare spre cultură și spiritualitate, iubit de credincioși și caracterizat de o blândețe părintească. Fiind chemat de Dumnezeu, după moartea soției sale, la ascultarea de episcop, cea mai înaltă slujire din Biserica Ortodoxă, s-a implicat foarte mult și în activitățile culturale și educaționale.

Hirotonia în demnitatea de episcop a avut loc în anul 1985, iar în 1996 a fost învestit ca episcop al reînființatei Episcopii a Hușilor, păstorind până în anul 2009, când a trecut la Domnul.

În memoria moștenirii spirituale, culturale și edilitare lăsate nouă și credincioșilor din județul Vaslui, precum și în amintirea faptelor sale milostive, denumim programul de burse de studiu pentru elevi de liceu și studenți „Episcopul Ioachim Mareș”.

**Regulamentul Bursei de studiu „Episcopul Ioachim Mareș”  pentru anul școlar și unversitar 2024-2025**

**Art. (1). Episcopia Hușilor, prin Sectorul Economic și Social Misionar**acordă următoarele categorii de burse: **burse de studiu pentru elevi de liceu și burse de merit pentru studenţi ( Nivel Licență).**

Toate aceste categorii de burse se acordă pe bază de concurs de dosare.

**Art. 2**. **Sursele** de finanţare pentru bursele acordate de Episcopia Hușilor sunt din fondurile proprii, dar și din donații sau sponsorizări.

**Art. 3.**(1) **Beneficiarii** burselor acordate de Episcopia Hușilor, potrivit prezentului Regulament, pot fi:

1. **elevii**, cetăţeni români, înmatriculaţi la învăţământul preuniversitar de lungă durată, curs de zi, şcolarizaţi în regim bugetat şi cu taxă, cu domiciliul în județul Vaslui;
2. **studenţii (Nivel Licență)**, cetăţeni români, la învăţământul universitar, cursuri de zi, cu domiciliul din C.I., în județul Vaslui;

**(2)**Nu pot constitui criterii de acordare a burselor: vârsta, sexul, religia, rasa, apartenenţa politică a candidatului sau a familiei acestuia, apartenenţa la organizaţii legal constituite ori cu activitate conform legislaţiei române, numărul de ani petrecuţi în alte instituţii de învăţământ, studiile efectuate în străinătate, precum şi accesul la alte burse obţinute din alte venituri.

**Art. 4. Condiţiile de obţinere a unei burse** acordată de către Episcopia Hușilor sunt:

1. **Pentru bursele acordate elevilor și studenților (nivel Licență), criteriile sunt:**

            – beneficiarul să fi promovat toate examenele anului şcolar sau universitar încheiat.

            – media de absolvire a anului şcolar sau universitar încheiat să fie de minim 8.50.

            – pentru candidaţii înmatriculaţi în clasa a IX-a de liceu sau în anul I de facultate, media de admitere să fie tot de minim 8.50.

            – venitul mediu net pe membru de familie aflat în întreținere, în ultimele 3 luni, să nu fie mai mare de suma de 700 de lei pentru fiecare membru de familie.

            – beneficiarul să fi promovat toate examenele anului universitar încheiat, sau să aibă îndeplinite toate etapele.

            – calificativele de promovare a examenelor din anul universitar încheiat să fie de minim 8.50, pentru studenți.

            – pentru studenții înmatriculaţi în toamna anului 2024, media de admitere să fie minim 9.00.

**Art. 5**. **a)** **BURSELE**se acordă prin concurs public, organizat de către Episcopia Hușilor.

1. **b)** Pot beneficia de bursă cu caracter permanent, pe durata unui an şcolar, în perioada noiembrie- iulie, elevii și studenţii de la învăţământul de zi, **care nu realizează venituri din salarii sau închirieri.**
2. **c)** Acte necesare:

**Pentru bursele acordate elevilor de liceu şi studenţilor (Nivel Licență) dosarul va conţine:**

1. **1**. Copie după actul de identitate și după certificatul de naştere al aplicantului și al tuturor membrilor familiei, conform **fișei tip a candidatului**.
2. Adeverinţă eliberată de instituţia de învăţământ, care să ateste calitatea de integralist şi media de absolvire a anului şcolar sau universitar încheiat. În cazul elevilor și studenților din anul I, adeverința va conține media cu care aplicantul a fost admis în instituţia de învăţământ. În aceeaşi adeverinţă se va specifica dacă elevul sau studentul beneficiază de bursă acordată de instituţia de învăţământ.
3. Documente din care să rezulte nivelul venitului pe membru de familie:

* Adeverinţă de salariu de la locul de muncă al părinţilor.
* Cupoane de pensie
* Certificate de atestare fiscală eliberate de primării şi administraţiile financiare privind venitul agricol precum şi alte venituri: chirii sau alte activităţi.
* Eventual, rapoarte de anchetă socială ale Direcțiilor de Asistență Socială ale primăriilor.

**– Nu se acceptă declaraţii pe propria răspundere în ceea ce priveşte venitul.**

1. Recomandare din partea bisericii sau a cultului de care aparține (preot paroh, consiliu parohial, pastor, în funcţie de confesiunea aplicantului).
2. **Contul IBAN deschis pe numele candidatului. Recomandăm ca IBAN-ul să fie deschis la Banca „BCR”.**
3. **Nu sunt acceptate conturi la alte bănci sau conturi deschise pe numele altor persoane.**
4. **Fișa tip completată cu toate informațiile cerute, disponibilă mai jos, sau online pe site-ul Episcopiei Hușilor:** [**www.episcopiahusilor.ro**](http://www.episcopiahusilor.ro) **.**

**Completarea corectă a fişei constituie un criteriu obiectiv de selecţie a dosarelor. Dosarele sau fişele tip incomplete vor fi scoase din competiţie.**

**Pentru bursele acordate studenților (Nivel Licență), dosarul va mai conţine**:

1. Adeverinţă eliberată de instituţia de învăţământ, care să ateste calitatea de student.
2. Adeverință de voluntariat (dacă este cazul); Elevii și studenții care au efectuat activități de voluntariat prezintă un act, din care să reiasă date despre proiectele în care s-au implicat. Acest lucru este opțional.

**Cuantumul burselor și numărul beneficiarilor:**

**10 burse pentru elevii de liceu x 300 lei lunar;**

**5 burse pentru studenți x 500 lei lunar;**

**Art. 6. MODUL DE CALCUL AL MEDIEI DE CONCURS:**

1. *pentru elevi și studenți*ierarhizarea se va face pe baza punctajului acordat fiecărui candidat, care va reflecta atât situația la învățătură, cât și profilul social al aplicantului, conform grilei de evaluare anexată prezentului Regulament. Pentru calcularea veniturilor pe fiecare membru de familie se vor lua în calcul toate veniturile permanente (salarii, pensii sau alte indemnizații) cu excepția alocațiilor pentru creșterea copiilor și a burselor sociale.

**OBLIGAȚIILE BURSIERILOR**:

**Art. 7** beneficiarii burselor trebuie să îşi păstreze pe tot parcursul anului şcolar/universitar calitatea de integralist, pe care o vor dovedi la începtului semestrului al II-lea printr-o adeverinţă eliberată de instituţia de învăţământ şi pe care o vor depune la dosarul personal. **Termenul limită de depunere a adeverinţei este 15 ianuarie 2025 pentru elevii de liceu și 1 martie 2025 pentru studenți.** În cazul pierderii calităţii de integralist sau al nedepunerii în termen a adeverinței, aceştia pierd bursa pentru perioada rămasă. **Media de absolvire a primului semestru să nu fie mai mică de 8.50.**

**DISPOZIȚII FINALE:**

**Art. 8**cu fiecare bursier, Episcopia Hușilor va încheia un contract în care sunt stabilite drepturile şi obligaţiile ce revin ambelor părţi pe toată perioada derulării bursei.

**Art. 9**

(1) dosarele pentru fiecare categorie de bursă se vor depune direct sau prin poştă la sediul Episcopiei Hușilor: Mun. Huși, Str. Ștefan cel Mare, nr.1, jud. Vaslui, CP 735100.

            (2) cuantumul burselor se stabileşte anual, de către Permanența Consiliului Eparhial, în funcţie de resursele financiare disponibile ale Episcopiei.

            (3) bursa se acordă pentru elevi pe perioada anului școlar și universitar în curs, începând cu luna desfășurării concursului și afișării rezultatelor.

            (4) cuantumul burselor lunare se virează până în data de 15 ale lunii în curs, direct beneficiarului în contul pe care fiecare bursier îl va avea deschis la insitituțiile bancare.

**Art. 10**. Prezentarea unor documente false, în scopul obţinerii burselor, atrage răspunderea penală şi, implicit, pierderea dreptului de a mai solicita pe viitor alte burse din partea Episcopiei Hușilor.

**Art. 11**. Prezentul Regulament intră în vigoare la data aprobării lui de către Permanența Consiliului Eparhial și este valabil pe toată perioada anului școlar și universitar în curs.

**Grila de evaluare și punctajul după care se va stabili ierarhia candidaților**

**NOTA**constituie punctajul de referință și se calculează cu zecimale, așa cum reiese din adeverința eliberată de instituția de învățământ la care este înmatriculat candidatul

**MEMBRI DE FAMILIE:**

* **Până la 3 membri : 0, 5 puncte;**
* **4 membri : 1 punct;**
* **5 membri : 1,5 puncte;**
* **6 membri : 2 puncte;**
* **mai mult de 7 membri : 2,5 puncte;**

**VENITUL PE MEMBRU DE FAMILIE :**

* **700-650 : 0,5 puncte;**
* **650-600: 1 punct;**
* **600-550 : 1,5 puncte;**
* **550-500 : 2 puncte;**
* **500-450 : 2,5 puncte;**
* **450-400 : 3 puncte;**
* **400-350: 3,5 puncte;**
* **350-300: 4 puncte;**
* **300-250 : 4,5 puncte;**
* **250-200: 5 puncte;**
* **200-150 : 5,5 puncte;**
* **150-100 : 6 puncte;**
* **100-50 : 6,5 puncte;**
* **0 : 7 puncte;**

**PUNCTAJUL SUPLIMENTAR:**

* **1 punct : familie cu părinți divorțați;**
* **3 puncte : unul din părinți decedat;**
* **4 puncte : ambii părinți decedați**;
* **1 punct: un părinte plecat în străinătate;**
* **2 puncte: ambii părinți plecați în străinătate;**
* **1 punct pentru implicarea în activități de voluntariat;**